Legend of Laiikiamanuikahiki. 607 



Pela ka ia nei mau hana i na po a pan loa; ina e ike keia e moe pu ana ke kai- 

 kiinane me ka wabine i kalii hookalii, ala ae la keia hoonakeke i na paipu, holo mai la 

 ke kaikoeke ninau, hai aku la keia he iole; no ka mea, he huhu keia i ka moe pu o laua la. 



I mai la ke kaikoeke: "E Lipewale e pii kakou i kukui kapala no kuu pan, i 

 nka." Ae aku la keia: "Ae." A hiki lakou i uka, hoiliili iho la a loaa ke kukui, hana 

 iho la a haawe, olelo mai lao Kahalaokolepuupuu: "E Lipewale, ia oe ke kukui a kakou 

 e haawe ai." "Ae, ia'u." Kaha aku la lakou la iho, kaa iho la o Lipewale mahope 

 me ka haawe kukui. Wehe ae la keia a hamama malalo o ka haawe ka waha, hookomo 

 aku la na lima i ka aweawe, a iho aku la, ka ke kukui helelei no a hiki i ka hale, pau loa. 



"Ea! Auhea kau kukui e Lipewale?" I aku keia: "Ka, o ka oukou hana ana 

 no a paa i ka aweawe, kau no ma ke kua iho mai nei au. Aole o'u maka ma ke kua e 

 ike ai au i ka helelei o ke kukui." I aku o Kahalaokepuupuu ia Lipewale: "E noho 

 oe e kapala i kuu pau, e iho makou e auau kai." Noho iho la keia kapala i ka pau, kii 

 aku la keia i ka lepo puaa a me ka lepo palahu, hoi mai la kapala, ma ka loa kekahi 

 ohe, ma ka laula kekahi ohe, alua kakau o ke kapala ana. A liuliu, iho aku la keia 

 mahope e auau kai; lawe ia ae la ke kino inoiuo luahine o ia nei, kuu ia iho la ke kino 

 maikai; iho aku la keia a hiki, a kokoke ia lakou la, pipa ae la keia he wahi e ae, auau 

 iho la keia a pau, hoi mai la no. 



Alualu mai la lakou la mahope, aohe launa mai iaia nei, hiki mua aku la keia 

 a ka hale, lawe ia ae la ke kino maikai, kuu ia iho la ke kino luahine. A hiki lakou 

 la, ninau mai la: "Ea! Aohe oe i ike i keia wahine maikai i pii mai nei, makai mai 

 nei?" "Aole au i ike, i ka noho iho la no wan ma waho nei la a puka mai la oukou." 



I mai la o Kahalaokolepuupuu: "E hele makou e hula, e noho oe i ka hale o 

 kakou, mai haalele oe," ae aku la keia, "ae." A hala lakou la i ka hale hula, noho 

 iho la keia me ke kaikunane me Kahikiula, puka ae la keia a waho o ka hale, kahea. 



E kini o ke 'kua, 



E ka lehu o ke 'kua 



E ka lalani o ke 'kua, 



E ka pukui akua 



E ka mano o ke 'kua, 



E kaikuaana o ke 'kua 



E ke 'kua muki 



E ke 'kua hawanawana, 



E ke 'kua kiai o ka po, 



E ke 'kua alaalawa o ke aumoe 



E iho, e ala, e oni, e eu, 



Eia ka mea ai a oukou la, he hale. 



